recursal/SuperWikiNEXT-32B huggingface dataset:
नवपाषाणम
--------

नवपाषाणम : सिद्ध परंपरा का एक अद्भुत औषधीय पदार्थ

5000 वर्ष से भी प्राचीनकाल में "सिद्ध प्रणाली" के "संत बोगर" द्वारा बनाया गया नवपाषाणम या नवपाषाण एक अत्यंत अद्भुत एवं दुर्लभ पदार्थ है। यह अष्ट संस्कारित पारद और प्रकृति में पाए जाने वाले नौ विशेष तत्वों के एक अत्यंत विशेष गोपनीय संयोजन के द्वारा बनाया जाता है।

इतिहास
------

प्राचीन काल से ही नवपाषाण सिद्ध प्रणाली में वर्णित दिव्य औषधि के रूप में प्रयोग किया जाता रहा है। नवपाषाण का लाभ सहज ही जनमानस को मिले इसलिए "संत बोगर" ने भगवान मुरूगन की एक मूर्ति बनाई और उसका मंदिर तमिलनाडु के पलानी क्षेत्र में स्थापित कर दिया।

प्राचीन काल से ही उस मूर्ति का जलाभिषेक करके उस जल को जनमानस में प्रसाद के रूप में बांट दिया जाता था। जब लोग इसका सेवन करते थे , तो नवपाषाण के संपर्क में आने के कारण उस जल में जो औषधीय गुण उत्पन्न होते थे उसके कारण लोगों की विभिन्न प्रकार की बीमारियां ठीक हुआ करती थी। शरीर के वात पित्त कफ में संतुलन उत्पन्न होने के कारण लोगों की जीवनशक्ति अत्यंत शक्तिशाली हो जाती थी।

ब्रिटिश काल में अंग्रेजों को इसका पता लगा। तब उन्होंने इसे आजमाया और इसे चोरी से अपने देश में ले जाने की कोशिश की गई। किंतु सिद्ध प्रणाली के अलावा इसका अत्यंत धार्मिक महत्व होने के कारण स्थानीय जन समुदाय के विरोध के कारण वे इसे नहीं ले जा पाए।

नवपाषाण का निर्माण करने की विधि अत्यंत गोपनीय रही है और मात्र गुरु शिष्य प्रणाली के द्वारा ही सिद्ध परंपरा से जुड़े लोगों में इसके वास्तविक विधि ज्ञात है।

नवपाषाण के उपयोग
----------------

नवपाषाण के लाभ प्राप्त करने हेतु इसको मनका या गुटिका, माला, अंगूठी आदि के रूप में शरीर पर धारण किया जाता है. इसके अतिरिक्त नवपाषाण से निर्मित शिवलिंग या भगवन की मूर्ति का जलाभिषेक करके उसके जल को प्रसाद के रूप में पिया जाता है. नवपाषाण के बने बर्तन में जल को रखकर उसको पिया जाता है.

१. नवपाषाण गुटिका को यदि जल में रखा जाए और कुछ समय बाद उस जल को पिया जाए तो गुटिका के प्रभाव से उस जल में ऐसे औषधीय गुण उत्पन्न हो जाते हैं जिससे व्यक्ति के शरीर में वात पित्त कफ का संतुलन ठीक होता है हो जाता है।

२. व्यक्ति चाहे कितने भी समय से पाचन संबंधी समस्याओं से ग्रसित हो सबसे पहले उसकी पाचन शक्ति प्रणाली सुधर जाती है इस प्रभाव को मात्र एक से 2 हफ्ते में ही कोई भी देख सकता है।

३. इस जल के लगातार सेवन से धीरे-धीरे शरीर के सभी विषैले तत्व बाहर निकल कर शरीर में एंटी एजिंग प्रक्रिया शुरू हो जाती है और एक स्वस्थ जीवन व्यतीत करता है।

४. विभिन्न प्रकार के विषैले तत्वों के कारण ही शरीर में अल्सर कैंसर एलर्जी जैसी समस्याएं उत्पन्न होती हैं। नवपाषाण के प्रयोग से इन सभी समस्याओं में व्यक्ति को राहत मिलने लगती है।

नवपाषाण को गुटिका, ब्रेसलेट, लॉकेट के रूप में धारण किया जा सकता है अथवा इस से निर्मित शिवलिंग या भगवान की मूर्ति का पूजन करके अभिषेक के जल को ग्रहण किया जा सकता है।

इन्हें भी देखें
---------------

नवपाषाण मंदिर

नवपाषाण एक औषधि
मादा गोरिल्ला।
**पुरुषाभ वानर** (Anthropoid Apes या manlike apes) मनुष्याकृति के पुच्छरहित सबसे बड़े वानर हैं, जो प्रधानत: वृक्षावासी होते हैं। इनमें मुख्य रूप से मध्य अफ्रीका के वनों में पाए जानेवाले गोरिल्ला (Gorilla) तथा चिंपैंज़ी, दक्षिणी-पूर्वी-एशिया में पाए जानेवाले वंश के गिब्बन हाइलोबेटीस (Hylobates) तथा पूर्वी इंडीज़ के बोर्निओ एवं सुमात्रा द्वीपों में रहनेवाले ओरांग ऊटान (orang-utan) सम्मिलित हैं। ये सब जीव, वर्गीकरण के अनुसार स्तनी वर्ग के प्राइमेट (Primate) गण के पॉंजिडी (Pongidae) कुल के अंतर्गत रखे गए हैं।

गोरिल्ला, ओरांग ऊटान तथा चिंपैंज़ी वानरों में सबसे बड़े एवं हृष्ट पुष्ट होते हैं। इनका औसत भारत क्रमश: लगभग ६०० १७० तथा ११० पाउंड होता है, परंतु गिब्बन अत्यधिक अत्यधिक छोटा तथा केवल २२ पाउंड का ही होता है। गिब्बन के अतिरिक्त इन वानरों के नर तथा मादा में लैंगिक 'द्विरूपता' (sexual dimorphism) होती है।

पुरुषाभ वानरों के खड़े होने पर इनका शरीर मनुष्य की भाँति प्राय: सीधा रहता है, अथवा केवल कमर से थोड़ा झुका रहता है। इसके अग्रपाद पश्चपाद की अपेक्षा अधिंक लंबे होने के कारण घुटने के नीचे तक लटकते रहते हैं। गोरिल्ला, चिपैंज़ी तथा पोरांग ऊटान पृथ्वी पर चलते समय अपने चारों पादों का प्रयोग करते हैं, परंतु गिब्बन केवल अपने दोनों पश्चपादों पर सीधा होकर चल सकता है।

पुरुषाभ वानर पुच्छरहित होने के अतिरिक्त और भी कई प्रकार से अन्य वानरों से भिन्न होते है। इनका वक्ष:स्थल चौड़ा तथा मनुष्य की भाँति चपटा होता है। कमर में ६-७ कशेरुकाओं के स्थान पर केवल ४-५ कशेरुकाएँ होने के कारण इनकी कमर की लंबाई कुछ कम होती है। मस्तिष्क अन्य वानरों की अपेक्षा दीर्घ तथा विकसित होता है। इसके विपरीत इनकी आंत के अंधनाल (caecum) पर एक कृभिरूप परिशेषिका (vermiform appendix) का होना, अग्रवाह पर कलाई के अतिरिक्त कोहनी की ओर बालों का झुका रहना तथा मस्तिष्क के प्रमस्तिष्क गोलार्ध (cerebral hemisphere) का बड़ा तथा जटिल होना इत्यादि मनुष्य से निकट संबंध का व्रतीक है। इसके अतिरिक्त इनका मानसिक विकास तथा व्यवहार भी अन्य जीवों की अपेक्षा अधिक मानुषिक है। इसी कारण पुरुषाभ वानरों तथा मनुष्यों में कुछ महत्वपूर्ण भिन्नता होने पर भी इनको अन्य वानरों से अलग कर, मनुष्य के साथ ही अधिकुल होमिनिडी (Hominidae) में रखा गया है। कुछ वैज्ञानिकों का तो यहाँ तक मत है कि मनुष्य की उत्पत्ति पुरुषाभ वानरों से ही हुई होगी।

सन्दर्भ
-------
**नवनीत कौर** 3 जनवरी 1986 को जन्मीं नवनीत कौर एक भारतीय फिल्म अभिनेत्री हैं जो मुख्य रूप से तेलुगु फिल्मों में काम करती हैं। कौर मुंबई में जन्मीं और पली बढ़ी हैं। जबकि, उनके माता-पिता पंजाबी मूल के हैं। उनके पिता सेना में अधिकारी थे।वे वर्तमान में अमरावती से लोकसभा सांसद हैं।

पेशा
----

12 वीं पास होने के बाद नवनीत ने पढ़ाई छोड़ एक मॉडल के रूप में काम करना शुरू कर दिया। इस दौरान उन्होंने छह म्यूजिक एलबम में काम किया। कौर ने कन्नड़ फिल्म दर्शन से अपने फिल्मी सफ़र की शुरुआत की। इसके अलावा उन्होंने तेलुगु फिल्म सीनू, वसंथी और लक्ष्मी (2004) में भी अभिनय किया। 2005 में तेलुगु फिल्म चेतना (2005), जग्पथी, गुड बॉय और 2008 में भूमा में भी उन्होंने बतौर ऐक्ट्रेस काम किया। जेमिनी टीवी के रियलिटी शो हुम्मा-हुम्मा में भी उन्होंने बतौर प्रतियोगी हिस्सा लिया। नवनीत ने मलयालम फिल्म लव इन सिंगापुर के अलावा पंजाबी फिल्म लड़ गए पेंच में भी अभिनय किया।

शादी थी कुछ ख़ास
----------------

अभिनेत्री नवनीत कौर और महाराष्ट्र के विधायक रवि राणा का शादी समारोह अमरावती के साइंस कोर ग्राउंड में हुआ था। यह सामूहिक विवाह समारोह था जिसमें गेस्ट के तौर पर 5 लाख मेहमानों ने हिस्सा लिया। इस शादी में फिल्म जगत से लेकर राजनीति की दिग्गज हस्तियों ने हिस्सा लिया था। यह पहली बार हुआ जब एक अभिनेत्री और एक विधायक ने सामूहिक विवाह समारोह में शादी की। बड़नेरा के विधायक रवि राना एक अभिनेत्री के हुस्न पर ऐसे फिदा हुए कि उन्होंने उनसे शादी करने का फैसला कर लिया। चौंकाने वाली बात ये हैं कि इस बेहद हॉट बाला ने भी नेताजी के प्रस्ताव को स्वीकार कर लिया। जी हां, हम बात कर रहे हैं 'नवनीत कौर' की। यह नाम मुंबई फिल्म इंडस्ट्री में भले ही उतना जाना पहचाना न हो लेकिन तमिल फिल्म इंडस्ट्री में इन्हें सबसे हॉट अदाकारा का तमगा मिला हुआ है। 2 फ़रवरी 2011 को राजनीती और ग्लैमर का यह संगम हुआ। नेताजी इस मौके पर भी लोगों का भला करने से चूके नहीं, उन्होंने लगभग 3000 जोड़ों को इस मौके पर विवाह के बंधन में बंधने में मदद की। ये शादी भी कोई आम शादी नहीं थी इस मौके पर जो 3000 लोग विवाह के बंधन में बंधे वो या तो शारीरिक रूप से अक्षम थे या किसी अल्पसंख्यक वर्ग से थे। गौर करने वाली बात है कि इस सामूहिक विवाह समारोह को विश्व की सबसे बड़ी शादी के रूप में माना जा रहा है। दुनिया के इस सबसे बड़े शादी समारोह के लिए 1 लाख वर्ग फुट वाला एक विशाल मंच तैयार किया गया था जिसे 4 लाख वर्ग फुट वाले विशाल ग्राउंड में बनाया गया था। इस समरोह में नवविवाहित जोड़ों को आशीर्वाद देने के लिए संन्यासी, मौलवियों सहित आध्यात्मिक गुरु बाबा रामदेव और श्री श्री रवि शंकर भी पहुंचे थे। शादी की इस घटना का गवाह बनने के लिए गिनीज बुक ऑफ़ वर्ल्ड रिकॉर्डस और लिम्का बुक ऑफ़ रिकॉर्डस के अधिकारी भी मौजूद थे। गौरतलब है कि इससे पहले दुनिया की सबसे बड़ी सामूहिक शादी में 1350 जोड़े एक ही दिन और एक ही जगह शादी के बंधन में बंधे थे। इस शादी समारोह में विवाह के बंधन में बंधे जोड़ों में 350 जोड़े नेत्रहीन और 470 जोड़े शारीरिक रूप से विकलांग लोगों का था।

सन्दर्भ
-------

1. ↑  "संग्रहीत प्रति". मूल से 28 मई 2012 को पुरालेखित. अभिगमन तिथि 24 जनवरी 2013.
2. ↑  "ये खूबसूरत सांसद कोरोना से लड़ रही हैं जंग, जानिए बोल्ड अभिनेत्री से राजनीति का सफर".
3. ↑  "संग्रहीत प्रति". मूल से 28 जनवरी 2013 को पुरालेखित. अभिगमन तिथि 24 जनवरी 2013.
4. ↑  "संग्रहीत प्रति". मूल से 30 जनवरी 2013 को पुरालेखित. अभिगमन तिथि 24 जनवरी 2013.

बाहरी कड़ियाँ
-------------

* इंटरनेट मूवी डेटाबेस पर नवनीत कौर
* ट्विटर पर नवनीत कौर
* फेसबुक पर नवनीत कौर
* इंस्टाग्राम पर नवनीत कौर
Overview of the distribution of water on planet Earthसाँचा:SHORTDESC:Overview of the distribution of water on planet Earth
पृथ्वी पर जल के स्थान का चित्रमय वितरण
पृथ्वी के वायुमंडल और इसकी परत पर अधिकांश पानी खारे समुद्री जल से आता है, जबकि ताज़ा पानी कुल पानी का लगभग 1% है। पृथ्वी पर पानी का बड़ा हिस्सा खारे पानी का है जिसकी औसत लवणता 35‰ (या 3.5%, लगभग 1 किलो समुद्री जल में 34 ग्राम नमक के बराबर) है। हालांकि यह अपवाह की मात्रा के अनुसार थोड़ा भिन्न होता है। कुल मिलाकर महासागरों और सीमांत समुद्रों का पानी,खारा भूजल और खारे बंद झीलों का पानी पृथ्वी पर मौजूद पानी का 97% से अधिक है। हालांकि कोई भी बंद झील विश्व स्तर पर महत्वपूर्ण मात्रा में पानी संग्रहीत नहीं करती है।
शुष्क क्षेत्रों में पानी की गुणवत्ता का मूल्यांकन करने के अलावा खारे भूजल पर शायद ही कभी विचार किया जाता है। 

पृथ्वी का शेष जल, ग्रह का *ताजा जल* संसाधन बनाता है। आमतौर पर ताजे पानी को ऐसे पानी के रूप में परिभाषित किया जाता है जिसकी लवणता *महासागरों की तुलना में 1 प्रतिशत से भी कम* है - यानी लगभग 0.35‰ से कम। इस स्तर और 1‰ के बीच की लवणता वाले पानी को आमतौर पर *सीमांत जल* कहा जाता है क्योंकि यह मनुष्यों और जानवरों द्वारा कई उपयोगों के लिए सीमांत है।

खारे एवं ताजे पानी का वितरण
---------------------------

पृथ्वी पर पानी की कुल मात्रा 1.386 अरब किमी³ (333 मिलियन घन मील) अनुमानित है, जिसमें 97.5% खारा पानी और 2.5% ताज़ा पानी है। 

1. ↑  Where is Earth's water?, United States Geological Survey.
2. ↑  एकिंस, बी.डब्ल्यू. और जी.एफ. शर्मन, Volumes of the World's Oceans from ETOPO1, NOAA National Geophysical Data Center, Boulder, CO, 2010.
3. ↑  Water in Crisis: Chapter 2, पीटर एच. ग्लीक, ऑक्सफ़ोर्ड यूनिवर्सिटी प्रेस, 1993
पाटन का प्राचीन शाही महल एवं मन्दिर
**पाटन** (नेपाल भाषा:यल) नेपाल का प्रमुख शहर है। इसे ललितपुर भी कहा जाता है। ललितपुर जिला मे अवस्थित यह शहर काठमाडौं घाटी के तीन शहरो मे से सबसे पुराना तथा रमणीय माना जाता है। पाटन अपनी सांस्कृतिक सम्पदा के लिए प्रसिद्ध है। पाटन को नेपाल (नेवारी) भाषा में 'यल' नाम से जाना जाता है। राजा यलम्बर के नाम से यह नाम आया हुआ विश्वास किया जाता है।

भूगोल‍‍‍‍‍‍‍
------------

पाटन बागमती नदी के दक्षिणी भाग में अवस्थित है। ललितपुर, काठमाण्डौ घाटी में काठमाण्डौ शहर से उत्तर मे सीमा से लगा हुवा शहर है यहाँ की जनसंख्या करिब २,५०,००० (२००६) है व ललितपुर ने कुल ४.५९ वर्ग किलोमिटर भू-भाग समेटा है। पाटन नेपाल अधिराज्य की जनसंख्या के हिसाब से तीसरा बडा शहर है, इसके निर्देशांक इस प्रकार हैं-

अक्षांश २७°४०'४५.२५" उ.
देशान्तर ८५°१९'३७.२३" पू.

प्रसिद्धि
---------

ललितपुर शहर एक ऐतिहासिक शहर है विश्वसंपदा सूची मे सूचीकृत पाटन दरबार इसी शहर मे पडता है। नेपाल के कुछ सरकारी केन्द्रीय कार्यलय, ब्यापार गृह तथा आवास क्षेत्र रहा हुआ इस शहर मे प्रसिद्ध कुम्भेश्वर मंदिर, बंगलमुखी मंदिर, पटन बौद्ध विहार, कृष्ण मंदिर आदि भी है।

शिक्षा स्वास्थ्य
----------------

त्रिभुवन विश्वविद्यालय की प्रमुख इन्जीनियरीङ कैम्पस के साथ पाटन क्यामस, मछिन्द्र क्याम्पस व बहुत से क्यामपस तथा विद्यालय इस शहर मे है। उसी तरह केन्द्रीय स्तर का पाटन अस्पताल, मासीक अस्पताल का साथ प्राइवेट मे वि एण्ड बि जैसे प्रशिद्ध बहुत सरकारी, सामुदायीक तथा निजी अस्पताल यांहा पे है, अन्य कइ उत्पादन कारखानाके साथ पटन औधोगीक क्षेत्र भि यही शहरमा पडता है। ललितपुरको सिटी टेलीफोन कोडभि काठमाण्डौ जैसे ही ०१ है।

* पाटन
* 
* 
* 
* 
* 
* 
* 
*
अमेरिकी राज्य इलिनॉय के इस क्षेत्र में वन्य क्षेत्रों के बीच में बने राजमार्गों और मानवीय बसेरों व खेतों से पर्यावास खंडित हो गया है (विमान से ली गई तस्वीर)
**पर्यावास विखंडन** (habitat fragmentation) किसी जीव के पर्यावास क्षेत्र में प्रतिकूल परिस्थिति के उपक्षेत्र बन जाने से उसके कई अलग-थलग खंड बन जाने की प्रक्रिया को कहते हैं। यह खंड एक-दूसरे से जुड़े नहीं होते और जीव न तो इन खंडों के बीच सहजता से आ-जा सकता है, न अन्य खंडों में रहने वाले अपनी जीववैज्ञानिक जाति के अन्य जीवों के साथ प्रजनन कर सकता है और न ही सभी खंडों के प्राकृतिक संसाधनों का प्रयोग करने में सक्षम होता है।

इस विखंडन से जीवों की आबादी भी विखंडित हो जाती है। फलस्वरूप जीवों की संख्या कम हो जाती है। कुछ परिस्थितियों में वह जाति विलुप्ति की कागार पर आ जाती है। यदि यह प्रक्रिया धीरे-धीरे शताब्दियों या हज़ारों वर्षों में भूवैज्ञानिक कारणों से हो तो एक जाति के विभाजन से नई जाति भी उत्पन्न हो सकती है। आधुनिक काल में मानवीय हस्तक्षेप से हुए पर्यावास विखंडन के कारण वन्य जीवन को भारी हानि पहुँची है।

इन्हें भी देखें
---------------

* पर्यावास
* वन्य जीवन
* विलुप्ति

सन्दर्भ
-------

1. ↑  Sahney, S. Benton, M.J. & Falcon-Lang, H.J. (2010). "Rainforest collapse triggered Pennsylvanian tetrapod diversification in Euramerica" (PDF). *Geology*. **38** (12): 1079–1082. डीओआइ:10.1130/G31182.1. मूल से 11 अक्तूबर 2011 को पुरालेखित. अभिगमन तिथि 18 अप्रैल 2018.सीएस1 रखरखाव: एक से अधिक नाम: authors list (link)
2. ↑  Lienert, Judit (July 2004). "Habitat fragmentation effects on fitness of plant populations – a review". *Journal for Nature Conservation*. **12** (1): 53–72. डीओआइ:10.1016/j.jnc.2003.07.002.
3. ↑  Simberloff, Daniel (1 January 1998). "Small and Declining Populations". *Conservation Science and Action* (अंग्रेज़ी में). Blackwell Publishing Ltd.: 116–134. डीओआइ:10.1002/9781444313499.ch6.
पट्टीआरा
पट्टीआरा से काम करते हुए
जिस प्रकार मशीनों को चलाने के लिये चालक पुली से चालित पुली पर चमड़े की पट्टी चढ़ाकर काम लिया जाता है, उसी प्रकार **पट्टीआरा** (Band Saw) मशीन में समान व्यासवाली चालक और चालित पुली पर इस्पात की पट्टी चढ़ाकर, जिसके एक किनारे अथवा दोनों किनारों पर दाँत बने होते हैं, लकड़ी, लोहा आदि धातुओं, रबर, प्लास्टिक आदि पदार्थ और यहाँ तक कि सूखा बरफ और मांस आदि, काटने का काम किया जाता है। भिन्न भिन्न पदार्थो को काटने के लिये आरे की पट्टी की चौड़ाई, मोटाई, प्रति इंच दाँतों की संख्या और उसके घूमने की गति भिन्न-भिन्न होती है।

कटाई की इस विधि का आविष्कार इंग्लैण्ड में सर्वप्रथम विलियम न्यूबेरी ने सन्‌ १८०८ में किया था। आरंभ में इस प्रकार के आरे का बताना बड़ा ही व्ययसाध्य कार्य था और काम भी बड़ी मंद गति से होता था। आजकल तो यह विशालोत्पादन (mass production) का एक साधारण सा उपकरण समझा जाता है। इन मशीनों पर इंच से लेकर इंच तक चौड़ी आरी की पट्टी चढ़ाकर, विविध पदार्थों के तख्तों को अनेक प्रकार की टेढ़ी मेढ़ी आकृतियों में काटा जा सकत है। इसकी मेज को यांत्रिक विधि से तिरछा कर, तिरछे किनारे भी काटे जा सकते हैं और उनके साथ उचित प्रकार की गाइडें और स्वचल प्रयुक्तियाँ लगाकर, काटे जानेवाले सामान को आगे पीछे स्वत: भी चलाया जा सकता है, जिससे यंत्र संचालक का काम सरल हो जाता है। जिन पट्टीआरों के दोनों किनारों पर दाँत होते हैं, सामान को आगे सरकते और पीछे लौटते समय दोनों ओर से काट सकते हैं, जिससे समय की काफी बचत हो जाती है।

  

Parts of name
अफ्रीकी हाथी के बचे हुए पर्यावास क्षेत्र**पर्यावास** या प्राकृतिक वास किसी प्रजाति विशेष के पौधों या जीवों या अन्य जीवधारियों के रहने का एक पारिस्थितिक या पर्यावरणीय क्षेत्र है। यह वो प्राकृतिक वातावरण है जिसमे कोई जीवधारी रहता है, या यह वो भौतिक वातावरण है जिस में चारों ओर किसी जीव प्रजाति की आबादी उपस्थित रहती है और इस वातावरण को ना सिर्फ अपनी उपस्थिति से प्रभावित करती है अपितु अपने जीवन के उद्देश्यों की पूर्ति हेतु इसके संसाधनों का उपयोग भी करती है।[*तथ्य वांछित*]

परिभाषा
-------

"आबादी" शब्द का प्रयोग किसी "जीव" के लिए किया जाता है, उदाहरण के लिए हालाँकि किसी एक काले भालू के पर्यावास का वर्णन करना संभव तो है, पर हमें वो विशेष या अकेला भालू तो मिलता नहीं बल्कि, हम अक्सर भालुओं के उस समूह से दो चार होते हैं जो किसी जैवभौगोलिक क्षेत्र में उस विशेष भालू प्रजाति की आबादी का गठन करता हो। इसके अलावा हो सकता है कि इस समूह का पर्यावास किसी और जगह रहने वाले काले भालू के पर्यावास से पूरी तरह से भिन्न हो। इसलिए पर्यावास शब्द का प्रयोग आमतौर पर किसी प्रजाति या किसी अकेले जीव के लिए नहीं किया जाता। 

(हिन्दी में जनसंख्या शब्द सिर्फ मानवों की संख्या निर्धारण के लिए प्रयुक्त होता है शेष जीवों के लिए सिर्फ **संख्या** या **आबादी** शब्द का प्रयोग होता है, आबादी शब्द का प्रयोग जनसंख्या के पर्यायवाची के तौर पर किया जा सकता है पर जनसंख्या हमेशा आबादी का पर्यायवाची नहीं होता)

### सूक्ष्मपर्यावास

सूक्ष्मपर्यावास शब्द का प्रयोग अक्सर, किसी खास जीव या आबादी की छोटे पैमाने की भौतिक आवश्यकताओं या वर्णन करने के लिए किया जाता है। एक सूक्ष्मपर्यावास अक्सर किसी बड़े पर्यावास के भीतर एक छोटा पर्यावास होता है। उदाहरण के लिए, जंगल के भीतर गिरा एक पेड़ का तना उन कीड़ों को सूक्ष्मपर्यावास प्रदान कर सकता है जो जंगल के विशाल पर्यावास में अन्यत्र नहीं पाये जाते। **सूक्ष्मपर्यावरण** किसी विशेष जीव या पौधे के पर्यावास मे उसके सन्निकट परिवेश और अन्य भौतिक कारकों को कहते है।

प्राणी तथा पादप पर्यावास
------------------------

सन्दर्भ
-------

1. ↑  Dickinson, C.I. 1963. *British Seaweeds.* The Kew Series
2. ↑  Abercrombie, M. Hickman, C.J. and Johnson, M.L. 1966.*A Dictionary of Biology.* Penguin Reference Books, London

इन्हें भी देखें
---------------

बाहरी कड़ियां
-------------
**पाउना ब्रजबासी** एक मणिपुरी सेनानायक थे। उनका जन्म 1833 में हुआ था। बाद में उन्होंने मणिपुर साम्राज्य की सेना में प्रवेश किया। सन् 1891 तक मेजर के पद पर पहुंच गए। उसी वर्ष ब्रिटिश साम्राज्य के विरुद्ध युद्ध (आंग्ल-मणिपुर युद्ध) में उन्होने अपनी वीरता का प्रदर्शन किया। अंग्रेजों के साथ झड़प में अपने सैनिकों की हार के बाद, शत्रु पक्ष ने प्रस्ताव दिया था कि यदि ब्रजबासी उनकी तरफ से लड़ने को तैयार हों तो उन्हे जीवनदान दिया जा सकता है। ब्रजबासी ने इसे अस्वीकार कर दिया और अपने प्राणों को न्यौछावर कर दिया। उनका यह सुकृत्य मणिपुर के लोकजीवन में गहराई तक प्रविष्ट कर गया है। उनकी स्मृति को अविरल बनाये रखने के लिये उनकी एक प्रतिमा स्थापित की गयी है।

सन्दर्भ
-------

1. ↑  "Lamdamsigi Puwarida Paona Brajabasigi Mapham" (Seminar), संपा॰ (2012). *Paona Brajabashi and 1891 = Paona Brajabāshi aṃśum 1891*. OCLC 800448627.
2. ↑  "Paona Brajabashi, The Manipuri Major Who Chose Death Over Serving The British". *The Better India* (अंग्रेज़ी में). 2018-08-09. अभिगमन तिथि 2021-04-23.

इन्हें भी देखें
---------------

* आंग्ल-मणिपुर युद्ध
* टिकेन्द्रजित सिंह
**बायोटिन** एक कार्बनिक यौगिक है। इसे **विटामिन बी7** भी कहा जाता है। अन्य शब्दों में कहा जाये तो बायोटिन एक पानी में घुलनशील बी-विटामिन है, जिसे विटामिन बी7 भी कहा जाता है और जिसे पहले विटामिन एच या कॉनेज़ियम आर के रूप में जाना जाता था। इसका नाम ग्रीक शब्द "बायोस" (जीना) से लिया गया है, इसके साथ कार्बनिक रसायन में आमतौर से उपयोग होने वाला प्रत्यय "-इन" जोड़ा गया है। 

बायोटिन की कमी होने से इसका प्रभाव बायोटिन चयापचय पर पड़ता है और यह एक या अधिक जन्मजात आनुवंशिक विकारों को जन्म देता है। यह अपर्याप्त आहार सेवन या विरासत के कारण हो सकती है। इसकी कमी आम तौर पर चेहरे पर हल्के लक्षण, जैसे कि बाल पतला हो जाना या त्वचा के धब्बे के रूप में दिखाई दे सकता है। नवजात में बायोटिनिडेस की कमी की जांच का कार्य संयुक्त राज्य अमेरिका में 1984 में शुरू हुआ था और आज कई देशों में इस विकार के लिए परीक्षण किया जा रहा है। इस विकार से बचने हेतु उम्रभर बायोटिन के साथ उचित आहार लेना पड़ता है।

स्रोत
-----


| स्रोत | मात्रा (μg / 100 g) |
| --- | --- |
| चिकन का कलेजा | 188 |
| बीफ का कलेजा | 42 |
| अंडा | 21 |
| अंडे का सफ़ेद हिस्सा | 5.8 |
| अंडे का मध्य हिस्सा | 27 |
| सैल्मन, पानी में डिब्बाबंद | 5.9 |
| सुअर का मांस, कटा हुआ | 4.5 |
| टर्कीका सीना | 0.7 |
| टूना | 0.7 |



| स्रोत | मात्रा (μg / 100 g) |
| --- | --- |
| मूंगफली, भुना हुआ | 17.5 |
| सरसों के बीज, भुना हुआ | 7.8 |
| बादाम, भुना हुआ | 4.4 |
| शकरकंद | 1.5 |
| ब्रोकली | 0.9 |
| टमाटर | 0.7 |
| स्ट्रॉबेरी | 1.5 |
| रूचिरा (एवोकैडो) | 1.0 |
| मक्का, डिब्बा बंद | 0.05 |



| स्रोत | मात्रा  (μg / 100 g) |
| --- | --- |
| चीज़ | 1.4 |
| दूध | 0.1 |
| मक्कई के भुने हुए फुले | 0.1 |
| जई का दलिया | 0.1 |
| डबलरोटी | 0.1 |
| फ्रेंच फ्राइज़ | 0.3 |
| वाइन | 0.1 |
| बीयर | 0.1 |
| आलू | 0.1 |

सन्दर्भ
-------

1. 1 2 3  Staggs CG, Sealey WM, McCabe BJ, Teague AM, Mock DM (December 2004). "Determination of the biotin content of select foods using accurate and sensitive HPLC/avidin binding". *Journal of Food Composition and Analysis*. **17** (6): 767–76. PMC 1450323. PMID 16648879. डीओआइ:10.1016/j.jfca.2003.09.015.

बाहरी कड़ियाँ
-------------
**नीरा राडिया** (नीरा मेनन; जन्म 19 नवंबर 1960) एक पूर्व कॉर्पोरेट लॉबिस्ट हैं, जिनकी टेप की गई टेलीफोन बातचीत ने 2009 में भारत सरकार में प्रमुख मंत्रालयों के आवंटन में उनके प्रभाव को प्रभावित किया। टेप की चर्चा के परिणामस्वरूप "राडिया टेप विवाद" , जो एक मीडिया घटना थी जिसके कारण पूर्व दूरसंचार मंत्री ए राजा से जुड़े कथित 2जी स्पेक्ट्रम घोटाले का पर्दाफाश हुआ। इन घटनाओं के कारण राजा को इस्तीफा देना पड़ा और बाद में सीबीआई की विशेष अदालत ने उन्हें बरी कर दिया, और कॉर्पोरेट लॉबिंग से राडिया का प्रस्थान हो गया।

प्रारंभिक जीवन
--------------

नीरा राडिया (नीरा मेनन) का जन्म 19 नवंबर 1960 को केन्या के नैरोबी में एक भारतीय पंजाबी हिंदू परिवार में हुआ था, उनके पिता व्यवसायी इकबाल नारायण मेनन थे (उपनाम मनन का एक प्रकार है) और उनकी मां सुदेश शर्मा थीं। 1970 के दशक में परिवार लंदन चला गया जहां उसने लड़कियों के लिए हैबरडैशर्स एस्के स्कूल में पढ़ाई की और उसके बाद वारविक विश्वविद्यालय में पढ़ाई की। 1981 में उन्होंने एक गुजराती व्यवसायी जनक राडिया से शादी की, जिनसे उन्हें 3 बेटे हुए। 1994 में, राडिया का तलाक हो गया और नीरा भारतीय मूल के व्यक्ति के रूप में भारत आ गईं। एक अंकशास्त्री की सलाह पर, उसने अपने नाम में एक अतिरिक्त अक्षर जोड़कर इसे "नीरा" बना दिया।

इन्हें भी देखें
---------------

राडिया टेप विवाद

बाहरी कड़ियाँ
-------------

सन्दर्भ
-------
पुष्कर, राजस्थान में एक बरात
पंजाब, पाकिस्तान में एक बरात
**बरात** भारतीय उपमहाद्वीप में किसी विवाह के समय दुल्हे के घर से दुल्हन के घर जाने वाले लोगों के समूह को कहते हैं। इस क्षेत्र में वर/दूल्हा घोड़ी पर चढ़कर अपने सगे-सम्बन्धियों और मित्र-सखाओं की बरात लेकर विवाह-स्थल पर जाता है, जहाँ दुल्हन/वधू का घर होता है।

शब्द व्युत्पत्ति
----------------

बरात शब्द संस्कृत के "वर-यात्रा" के संयोग से बना है। बरात विवाह के समय वर के साथ कन्या-पक्ष वालों के यहाँ जानेवाले लोगों का समूह, जिसमें शोभा के लिये बाजे, हाथी, घोड़े, ऊँट व फुलवारी आदि भी रहती है ।

इन्हें भी देखें
---------------

* विवाह

सन्दर्भ
-------

1. ↑  The marriage parties Archived 2009-07-06 at the Wayback Machine, The Hindu, 3 मार्च 2009, Accessed 17 जून 2010, *... bands are routinely hired for the baraat — a tradition in India where the groom rides a decorated horse to the wedding ceremony, accompanied by relatives and friends dancing to the music of the band ...*
2. ↑  Dasa, Syamasundara (1965–1975). "Hindi sabdasagara". *dsal.uchicago.edu*. अभिगमन तिथि 2023-03-13.सीएस1 रखरखाव: तिथि प्रारूप (link)
पावरप्ले के दौरान आउटफील्ड में सीमित संख्या में क्षेत्ररक्षकों की अनुमति होती है।
**पावरप्ले** (अंग्रेज़ी: Powerplay) सीमित ओवरों के क्रिकेट में क्षेत्ररक्षण प्रतिबंध का नाम है।

टेस्ट क्रिकेट के विपरीत सीमित ओवरों के क्रिकेट में रन बचाने के लिए क्षेत्ररक्षकों को फैलाया जाता है। पावरप्ले नियम (क्षेत्ररक्षकों की नियुक्ति पर प्रतिबंध) कई अन्य कारकों के साथ आधुनिक एक दिवसीय अंतर्राष्ट्रीय तथा ट्वेन्टी-20 अंतरराष्ट्रीय मैचों में बड़े स्कोर बनने में सहायक साबित होता है।

नियम
----

एक दिवसीय मैचों तथा ट्वेन्टी-20 मैचों में ओवरों की संख्या भिन्न-भिन्न होती है, जहां अनिवार्य पावरप्ले नियम लागू होते हैं। नीचे दिए गए नियम तभी लागू होते हैं जब मैच निर्बाध हो।

### वनडे

पारी के पहले 10 ओवरों के दौरान अधिकतम दो क्षेत्ररक्षकों को 30-यार्ड सर्कल के बाहर क्षेत्ररक्षण करने की अनुमति रहती है। इसे पहला पावरप्ले कहा जाता है।

पारी के 11वें ओवर से 40वें ओवर तक अधिकतम चार क्षेत्ररक्षकों को 30-यार्ड सर्कल के बाहर क्षेत्ररक्षण करने की अनुमति रहती है। इसे दूसरा पावरप्ले कहा जाता है।

अंतिम 10 ओवरों (41-50) में अधिकतम पांच क्षेत्ररक्षकों को 30-यार्ड सर्कल के बाहर क्षेत्ररक्षण करने की अनुमति होती है। यह पारी का तीसरा और आखिरी पावरप्ले होता है।

### टी20

अधिकांश घरेलू लीगों और अंतर्राष्ट्रीय ट्वेंटी-20 क्रिकेट में पारी के पहले छह ओवर एक अनिवार्य पावरप्ले होते हैं जिसमें 30-यार्ड सर्कल के बाहर केवल दो क्षेत्ररक्षकों को क्षेत्ररक्षण करने की अनुमति होती है। गेंदबाज और विकेटकीपर समेत बाकी नौ खिलाड़ी इस दौरान 30-यार्ड सर्कल के अंदर रहते हैं। सातवें ओवर के शुरुआत से ही 30-यार्ड सर्कल के बाहर पांच से अधिक क्षेत्ररक्षकों की अनुमति नहीं होती है। 

### 100 गेंद क्रिकेट

मुख्य लेख: 100 गेंद क्रिकेट
100 गेंद क्रिकेट में पावरप्ले प्रतिबंध पारी की पहली 25 गेंदों के दौरान सक्रिय होता हैं जिसमें 30-यार्ड सर्कल के बाहर केवल दो क्षेत्ररक्षकों को अनुमति है।

सन्दर्भ
-------

1. ↑  सुरेश मेनन (2 नवंबर 2013). "Are bowlers under threat in one-day cricket?". बीबीसी न्यूज़.
2. 1 2 3  "Standard one-day international match playing conditions" (PDF). अभिगमन तिथि 30 जून 2023.
**नांदनौर** (Nandnaur) भारत के हरियाणा राज्य के सोनीपत ज़िले की सोनीपत तहसील में स्थित एक गाँव है। यह यमुना नदी के किनारे और उत्तर प्रदेश राज्य की सीमा के पास बसा हुआ है। यह सोनीपत नगर से केवल 11 किमी दूर है।

जनसांख्यिकी
-----------

जानगणना 2011 के अनुसार नांदनौर गाव की कुल जनसंख्या 1872 है जिसने पुरुष की सख्या 987 और महिला सख्या 885 है।

विकास दर
--------

गाव विकाश का दर दिन प्रतिदिन बेहतर हो रहा है और गांव की साक्षरता दर 79.08 % है जिसमे पुरुष की साक्षरता दर 86.38 % महिला की साक्षरता दर 70.90 % है। साक्षरता का स्तर और भी बढ़ता जा रहा है |

शिक्षा
------

नांदनौर गांव में दो सरकारी स्कूल है। जिसमे से एक सरकारी उच्च माध्यमिक विद्यालय व एक हाई और मिडिल स्कूल है साथ ही एक गैर सरकारी प्राथमिक विद्यालय है।

रोजगार
------

ज्यादातर परिवार कृषि से होने वाली आय पर निर्भर है। साक्षर युवा वर्ग सरकारी व गैर सरकारी नौकरियों करते है इसके लिए उनको गांव से बार जाना आस पास के शहर में जाना होता है। हर इतवार के दिन गांव की चौपाल में नौजवानो को सभी सरकारी व गैर सरकारी नौकरियों की जानकारी भी दी जाती है।

विधानसभा और संसदीय क्षेत्र
--------------------------

2019 के आंकड़ों के अनुसार, नंदनौर गाँव राय विधानसभा और सोनीपत संसदीय क्षेत्र के अंतर्गत आता है । जनगणना 2011 की जानकारी के अनुसार नंदनौर गाँव का स्थान कोड या गाँव कोड 059812 है ।

भोगोलिक स्थिति
--------------

नांदनौर गाव सोनीपत जिले के पूर्व मे व यमुना नदी के पास स्थित है। गाँव का कुल भौगोलिक क्षेत्रफल 614 हेक्टेयर है। नन्दनौर गाँव में लगभग 359 घर हैं। सोनीपत नांदनौर का निकटतम शहर है

नंदनौर के आसपास के गाँव
-----------------------

* मुरथल
* असदपुर
* मछरौला
* बख्तावरपुर
* गढ़ी बख्तावरपुर
* मेहंदीपुर
* मछरौला
* बरौली
* बसौदी
* मालिकपुर
* दीपालपुर
* किशोरा
* नागल
* मलिकपुर

इन्हें भी देखें
---------------

* सोनीपत ज़िला

सन्दर्भ
-------

1. ↑  "General Knowledge Haryana: Geography, History, Culture, Polity and Economy of Haryana," Team ARSu, 2018
2. ↑  "Haryana: Past and Present Archived 2017-09-29 at the Wayback Machine," Suresh K Sharma, Mittal Publications, 2006, ISBN 9788183240468
3. ↑  "Haryana (India, the land and the people), Suchbir Singh and D.C. Verma, National Book Trust, 2001, ISBN 9788123734859
**पावर बैंक** एक पोर्टेबल डिवाइस है जो यूएसबी पोर्ट के माध्यम से अपनी अंतर्निहित बैटरी से बिजली की आपूर्ति कर सकता है। पावर बैंक USB चार्ज किए गए उपकरणों को चार्ज करने के लिए लोकप्रिय हैं और इसका उपयोग विभिन्न यूएसबी संचालित उपकरणों जैसे कि रोशनी और छोटे प्रशंसकों के लिए बिजली की आपूर्ति के रूप में किया जा सकता है। वे आमतौर पर एक USB बिजली की आपूर्ति के साथ रिचार्ज करते हैं। पावर बैंक में एक नियंत्रण सर्किट शामिल होता है जो दोनों बैटरी की चार्जिंग को नियंत्रित करता है और यूएसबी पोर्ट के लिए बैटरी वोल्टेज को 5.0 वोल्ट में परिवर्तित करता है। 18650 और 26650 जैसे सेल के लिए कुछ चार्जर पावर बैंक के रूप में भी काम कर सकते हैं। यद्यपि यह आम तौर पर पारंपरिक पावर बैंक के बजाय कोशिकाओं के साथ इस तरह के चार्जर को ले जाने के लिए अधिक बोझिल है, यह व्यवस्था अन्य उपयोगों के लिए कोशिकाओं को भी चार्ज कर सकती है, और उन कोशिकाओं को स्वैप कर सकती है जो मृत हैं। इसका यह भी फायदा है कि जब कोशिकाएं मृत हो जाती हैं, तो उन्हें पहले रिचार्ज करने के बजाय तात्कालिक कोशिकाओं के लिए स्वैप किया जा सकता है।

पावर बैंक के प्रकार
-------------------

### लिथियम पॉलिमर बैटरी

हल्के, फ्लैट, शक्तिशाली, लंबे समय तक चलने वाले और आश्चर्यजनक रूप से डिजाइन और क्षमता में परिवर्तनशील है। ये फायदे हैं जो लिथियम बहुलक बैटरी को अलग करते हैं। वे अन्य कारकों की एक पूरी श्रृंखला में अन्य प्रकार की लिथियम बैटरी से बाहर खड़े हैं। वे अनगिनत अनुप्रयोगों में पारंपरिक लिथियम आयन बैटरी के लिए एक अनुशंसित विकल्प भी हैं। छोटे, फ्लैट, मोबाइल उपकरणों में विशेष रूप से वे एक निरंतर ऊर्जा आपूर्ति की गारंटी दे सकते हैं। यह श्वेत पत्र लिथियम पॉलीमर बैटरी तकनीक का परिचय प्रदान करता है। इसमें हाउसिंग के डिजाइन और इन ऊर्जा संचयकों को संभालने के तरीके पर कुछ महत्वपूर्ण जानकारी शामिल है।

### लिथियम आयन बैटरी

लिथियम-आयन बैटरी एक उन्नत बैटरी तकनीक है जो लिथियम आयनों को अपने इलेक्ट्रोकैमिस्ट्री के प्रमुख घटक के रूप में उपयोग करती है। डिस्चार्ज चक्र के दौरान, एनोड में लिथियम परमाणुओं को आयनित किया जाता है और उनके इलेक्ट्रॉनों से अलग किया जाता है। लिथियम आयन एनोड से चलते हैं और इलेक्ट्रोलाइट से गुजरते हैं जब तक वे कैथोड तक नहीं पहुंचते हैं, जहां वे अपने इलेक्ट्रॉनों के साथ पुनर्संयोजित करते हैं और विद्युत रूप से बेअसर हो जाते हैं। लिथियम आयन छोटे होते हैं जो एनोड और कैथोड के बीच एक माइक्रो-पारगम्य विभाजक के माध्यम से जाने में सक्षम होते हैं। लिथियम के छोटे आकार (केवल हाइड्रोजन और हीलियम के लिए तीसरा) के कारण, ली-आयन बैटरी बहुत उच्च वोल्टेज और प्रति यूनिट द्रव्यमान और इकाई मात्रा में भंडारण करने में सक्षम हैं।

संदर्भ
------


1. ↑  "Best power banks in india to buy in May 2020-reviews & comparison". *BEST POWERBANKS* (English में). 2020-03-24. अभिगमन तिथि 2020-05-11.सीएस1 रखरखाव: नामालूम भाषा (link)[*मृत कड़ियाँ*]
नात्सी पार्टी का लोगो 
**नेशनल सोशलिस्ट जर्मन वर्कर्स पार्टी** (जर्मन : Nationalsozialistische Deutsche Arbeiterpartei- नेशनलसोआलिस्टिसिच डॉयचे आर्बिटरपतेई ), या **नाजी पार्टी/ नात्सी पार्टी** जर्मनी में 1920 से 1945 तक एक राजनीतिक पार्टी थी। प्रथम विश्व युद्ध के बाद, यह पार्टी जर्मनी में नस्लवाद और कम्युनिस्ट विरोधी आंदोलन में निहित थी। 

यह 1920 में स्थापित हुई, और 1921 में एडॉल्फ हिटलर ने इस पार्टी का नियंत्रण सम्भाल लिया। पहला विश्व युद्ध के बाद जर्मनी की बेरोजगारी, हीनता और यहूदी - विरोधी भावनाएँ उफान पर आ रहीं थीं, जिनपर राजनीति करके 1930 तक नाजी पार्टी जर्मनी में एक प्रमुख राजनीतिक पार्टी बन गई। 1933 में हिटलर को जर्मन चांसलर घोषित किया गया। इसके बाद, हिटलर और उसके नाजी समर्थकों ने जर्मनी में अन्य सभी राजनीतिक दलों को बर्खास्त कर दिया और राजनीतिक विरोधियों को जेल भेज दिया या उन्हें मार डाला। उसी वर्ष वाइमर गणराज्य का विलय करके नाजी जर्मनी का गठन हुआ और इस राष्ट्र का पूरा क़ब्ज़ा नाजी पार्टी के हाथों में आ गया। पार्टी ने जर्मनी की बेहद ख़राब आर्थिक हालत को कुछ ही वर्षों में सुधार दिया, किंतु इसके चलते सरकार क़र्ज़ के बोझ तले दब गई। 

जर्मनी में रहने वाले वे सभी लोग जिन्हें पार्टी अवांछनीय मानती थी, इसकी ज़्यादतियों का शिकार हुए। फासीवादी कानूनों के दाम पर पार्टी ने ज़्यादातर यहूदियों और साथ ही विकलांग, समलैंगिक, काले, मानसिक रूप से विकलांग, आदि लोगों का दमन किया। इस घटना को होलोकॉस्ट के रूप में जाना जाता है, जिसमें 60 लाख लोगों का नरसंहार किया गया था। इसकी वजह से यूरोप के क़रीब 70% यहूदियों ने अपनी जान गँवाई। 

द्वितीय विश्व युद्ध में नाजी जर्मनी की पराजय के बाद नाजी पार्टी को भंग कर दिया गया था। 

नाजी पार्टी मार्क्सवाद, लोकतंत्र, औद्योगिकीकरण आदि का पूरी तरह विरोध करती थी। इसके राजनीतिक विशेषज्ञ तानाशाही में विश्वास करते थे।
तारा सिंह (जन्म 1 जून 1955) एक भारतीय पहलवान है। वह पहले ऐसे भारतीय है जिन्होंने क्लीन एंड जर्क इवेंट में 200 किलो से ज्यादा हैवी लिफ्ट करके भारत को 1982 एशियन गेम्स जो नई दिल्ली में हुआ था, उस में ब्रॉन्ज मेडल हासिल किया। उन्हें 1982 में भारत सरकार द्वारा अर्जुन अवार्ड से नवाजा गया। तारा सिंह का उपनाम आयरन मैन ऑफ इंडिया है। वह पंजाब यूनिवर्सिटी को रिप्रेजेंट करते हैं। 2015 में उन्होंने सन्यास ले लिया। आजकल वह नेशनल इंस्टीट्यूट ऑफ स्पोर्ट्स मैं कोचिंग दे रहे। हैं उन्होंने अपने करियर मैं 3 गोल्ड और 2 सिल्वर मेडल और दो ब्रॉन्ज मेडल जीता। सन 1981 कॉमनवेल्थ चैंपियनशिप ऑकलैंड न्यूजीलैंड और मिनी कॉमनवेल्थ गेम्स ब्रिस्बेन ऑस्ट्रेलिया दोनों में स्वर्ण पदक हासिल किया। सन 1981 मैं न्यूजीलैंड समर गेम्स में ब्रॉन्ज मेडल हासिल किया। सन 1981 एशियन चैंपियनशिप जो नागोया जापान में हुई थी उसमें रजत पदक हासिल किया। 1984 वर्ल्ड रेलवे गेम्स सोफिया बुलगारिया मैं ब्रॉन्ज़ मेडल हासिल किया। सन 1984 पाकिस्तान नेशनल गेम्स इस्लामाबाद में रजत पदक हासिल किया। सन 1985 कॉमनवेल्थ चैंपियनशिप कार्डिफ वेल्स में स्वर्ण पदक हासिल किया। सन 1982 से 4 साल बाद भारत का पहला कन्फर्म डोप टेस्ट पाया गया। भारत सियोल एशियन गेम्स मैं तारा सिंह से एक और मेडल की उम्मीद में थी पर उन्होंने पांचवा स्थान प्राप्त किया। उन्होंने टोटल 355 किलो लिफ्ट किया। कुछ समय बाद एक रैंडम डोप टेस्ट में उनकी यूरिन में स्टेरॉयड के सैंपल प्राप्त हुआ इसके बाद 2 साल का करियर बैन लगाया गया। उसके बाद धीरे-धीरे वह वेटलिफ्टिंग की दुनिया से चले गए।

सन्दर्भ
-------
पोस्तेर - प्रबंध विज्ञान
**प्रबंध विज्ञान** एक महत्‍वपूर्ण एवं लोकप्रिय विधा है। इसके अंतर्गत किसी कार्य को कुशलता एवं सफलता पूर्वक संपादित करने के लिए आवश्‍यक तकनीक एवं कौशल का अध्‍ययन किया जाता है। वृहत एवं जटिल कार्यों को करने के लिए विशेष कौशल एवं तकनीक की आवश्‍यकता होती है जिससे उपलब्‍ध साधनों का योग्‍यतापूर्वक उपयोग करके कार्य को समय से संपन्‍न किया जा सके। इस प्रकार प्रबंध विज्ञान मुख्‍यत: उपलब्‍ध साधनों के कुशल उपयोग से किसी कार्य को संपन्‍न करने की शिक्षा प्रदान करता है।

अध्‍ययन की अन्‍य विधाओं की तरह प्रबंध विज्ञान को अध्‍ययन की सुविधा के लिए कई विभागों में बांटा जा सकता है। जैसे, बाजार प्रबंधन, वित्‍त प्रबंधन, मानव संसाधन प्रबंधन आदि।

मानव संसाधन प्रबंधन
-------------------

**मुख्य लेख: मानव संसाधन प्रबंधन**
किसी भी वाणिज्यिक अथवा लोक हितकारी गतिविधि के अंर्तगत उत्‍पादन के लिए आवश्‍यक संसाधन अर्थात *सामग्री*,*मशीन* एवं *मानव* में से मानव का स्‍थान सर्वोपरि है क्‍योंकि सामग्री एवं मशीन स्‍वयं में कोई उत्‍पाद नहीं बना सकतीं बल्कि बिना मानव संसाधन के योगदान के अन्‍य दोनों संसाधन अर्थहीन हो जाते हैं। अत: यह स्‍पष्‍ट है कि कोई भी वाणिज्यि‍क अथवा लोक हितकारी गतिविधि बिना कुशल मानव संसाधन के प्रबंधन के सफल नहीं हो सकती। संक्षेप में यह कहा जा सकता है कि कोई भी संगठन, चाहे उसका उददेश्‍य लाभ्‍ा कमाना हो या लोक हित की गतिविधि का संचालन करना हो, बिना कुशल मानव संसाधन प्रबंधन को आत्‍मसात किये अपने उददेश्‍य में सफल नहीं हो सकता है।   

### मानव संसाधन का अद्वितीय विशेषताएँ

मानव संसाधन का एक अद्वितीय लक्षण यह है कि यह संसाधन अपने इनपुट से अधिक आउट पुट दे सकता है यदि इसका कुशल प्रबंधन किया जाऐ. यह लक्षण उत्‍पादन हेतु आवश्‍यक अन्‍य संसाधनों में नहीं पाया जाता है। अन्‍य संसाधन समय बीतने के साथ अवमूल्‍यन की ओर अग्रसर हो जाते हैं जबकि मानव संसाधन समय बीतने के साथ और कुशल और अनुभवी हो कर मूल्‍यवान हो जाता है। इसके अतिरिक्‍त मानव संसाधन उत्‍पादन में आने वाली समस्‍याओं का समझ बूझ के साथ सामना कर सकता हो और आवश्‍यकता अनुसार निर्णय ले सकता है। जबकि मशीनें केवल पूर्व अनुमानित समस्‍याओं का ही सामना कर सकती हैं।

प्रोजेक्‍ट प्रबंधन
------------------

ऑपरेशंस प्रबंधन
---------------

सामग्री प्रबंधन
---------------
नोवाया ज़ेमल्या
नोवाया ज़ेमल्या की उत्तरी यूरोप के सापेक्ष स्थिति
**नोवाया ज़ेमल्या** (रूसी: Новая Земля; अंग्रेजी: Novaya Zemlya; नॉर्वेजियन: Gåselandet (हंस भूमि)), रूस के उत्तर और यूरोप के पूर्वोत्तर में आर्कटिक महासागर में स्थित एक द्वीपसमूह है, जिस पर स्थित झेलानिया अंतरीप यूरोप का सुदूरतम बिन्दु है। द्वीपसमूह का प्रशासन अर्खांगेल्स्क ओब्लास्ट के द्वारा **नोवाया ज़ेमल्या द्वीप क्षेत्र** के नाम से चलाया जाता है। इसका कुल क्षेत्रफल 90,650 किमी² है। नोवाया ज़ेमल्या दो प्रमुख द्वीपों सेवेर्नी (उत्तरी) और यूझनी (दक्षिणी) से मिलकर बना है जिन्हें संकीर्ण मटोच्किन जलडमरूमध्य पृथक करता है। नोवाया ज़ेमल्या कारा सागर को बेरिंट सागर से अलग करता हैं।

द्वीपसमूह की जनसंख्या 2716 (2002 जनगणना) है, जिसमे से 2622 लोग, नोवाया ज़ेमल्या जिले के बेलुश्या गुबा नामक शहरी क्षेत्र में रहते हैं। यहाँ के मूल निवासी नेनेट लोग हैं जिनकी संख्या लगभग 100 है, जीवन निर्वाह के लिए मछली पकड़ने, जानवर पकड़ने, ध्रुवीय भालू और सील के शिकार जैसे व्यवसायों में लगे हैं।

शीत युद्ध के वर्षों के दौरान नोवाया ज़ेमल्या एक संवेदनशील सैन्य क्षेत्र था, सोवियत वायु सेना ने द्वीप के दक्षिणी हिस्से में स्थित रोगाशेवो में अपना सैन्य अड्डा स्थापित किया था। इस अड्डे को मुख्य रूप से ना सिर्फ इंटरसेप्टर विमान प्रचालन के लिए इस्तेमाल किया जाता था बल्कि यह पास ही स्थित परमाणु परीक्षण क्षेत्र को सैन्य सहायता भी प्रदान करता था। यह आज तक के सबसे शक्तिशाली परमाणु विस्फोट ज़ार बोम्बा का भी परीक्षण स्थल था जिसका विस्फोट 1961 में किया गया था।

सन्दर्भ
-------
**बागपत** (Baghpat) भारत के उत्तर प्रदेश राज्य के बागपत ज़िले में स्थित एक नगर है। यह ज़िले का मुख्यालय भी है और दिल्ली के पास होने के कारण भारत के राष्ट्रीय राजधानी क्षेत्र का भाग है। यह एक विख्यात लोकसभा निर्वाचन क्षेत्र भी है।

नामोत्पत्ति
-----------

इस नगर का मूल नाम "व्याघ्रप्रस्थ" था, अर्थात "बाघ का नगर", क्योंकि इस क्षेत्र में कई बाघ पाए जाते थे। महाभारत में भी इस क्षेत्र को "व्याघ्रप्रस्थ" का नाम दिया गया है, और यह उन पाँच ग्रामों में से एक था जिसकी मांग भगवान कृष्ण ने हस्तिनापुर से पाण्डवों के लिए करी थी। मुगल काल में जब इस क्षेत्र पर मुगलों का कब्ज़ा था तो इसे विकृत रूप से मुगल स्रोतों में "बाग़पत" के नाम से लिखा जाता था, यानि "उद्यानों (बाग़ों) का नगर"।

भूगोल
-----

बागपत पश्चिमी उत्तर प्रदेश में यमुना नदी के पूर्वी तट पर बसा हुआ है। यह हरियाणा की राज्य सीमा से सटा हुआ है। बागपत दिल्ली से 45 किमी पूर्वोत्तर और मेरठ से 48 किमी पश्चिम में स्थित है। जिला बागपत के उत्तर में जिला मुजफ्फरनगर, दक्षिण जिला गाजियाबाद में, पश्चिमी यमुना नदी और हरियाणा के जिला सोनीपत में है। जिला बागपत का आकार आयताकार है, जो क्षेत्र उत्तर से दक्षिण में अधिक है पूर्व से पश्चिम तक। यह बहुत करीब से (लगभग 40 किलोमीटर) राष्ट्रीय राजधानी नई दिल्ली में स्थित है।

आवागमन
------

राष्ट्रीय राजमार्ग 334बी और राष्ट्रीय राजमार्ग 709बी यहाँ से निकलते हैं और इसे सड़क द्वारा देशभर से जोड़ते हैं।

इन्हें भी देखें
---------------

* यमुना नदी
* बागपत ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
3. ↑  "इतिहास". *bagpat.nic.in*. अभिगमन तिथि 2 September 2020.
4. ↑  *The cities of Delhi. Jain, Ashok Kumar*. Management Pub. Co. 1994. आई॰ऍस॰बी॰ऍन॰ 978-81-86034-00-2.
5. ↑  Cotton, James Sutherland; Burn, Sir Richard; Meyer, Sir William Stevenson (1908). *The Imperial Gazetteer of India: Argaon to Bardwān* (अंग्रेज़ी में). Clarendon Press. पृ॰ 190.
**परोपकारिणी सभा** आर्य समाज के संस्थापक स्वामी दयानन्द सरस्वती द्वारा स्थापित एक सभा (सोसायटी) है। यह स्वामी दयानन्द सरस्वती की उत्तराधिकारिणी सभा है। इसका निर्माण इस उद्देश्य से किया गया था कि आर्यसमाज के ग्रन्थों का मुद्रण एवं प्रकाशन निर्बाध गति से चले तथा देश-देशान्तर एवं द्वीप-द्वीपान्तर में धर्म-प्रचार, अनाथ रक्षण, अबला उद्धार आदि के लोकोपकारी कार्य पूरे होते रहें। इसका मुख्यालय अजमेर में है।

इतिहास
------

स्वामी दयानन्द ने परोपकारिणी सभा की प्रथम स्थापना मेरठ में की। तदर्थ १६ अगस्त १८८० ई. को एक स्वीकार पत्र लिखा तथा उसी दिन मेरठ के सब-रजिस्ट्रार कार्यालय में उसे पंजीकृत कराया गया। इस स्वीकार पत्र में लाहौर निवासी लाला मूलराज को प्रधान तथा आर्यसमाज मेरठ के उपप्रधान लाला रामशरणदास को मन्त्री नियुक्त किया गया था। सभासदों की संख्या १८ थी और स्वामी जी ने इस सभा को अपने वस्त्र, धन, पुस्तक एवं यन्त्रालय आदि के स्वत्व प्रदान किये थे। अन्य प्रतिष्ठित आर्य पुरुषों के अतिरिक्त थियोसोफिकल सोसाइटी के संस्थापक-द्वय कर्नल एच. एस. ऑलकाट तथा मैडम एच.सी. ब्लावट्स्की भी इस सभा के सदस्य नियत किये गये।

कालान्तर में जब स्वामी दयानन्द १८८३ ई. के आरम्भ में उदयपुर आये तो उन्होंने एक अन्य स्वीकार पत्र लिखकर परोपकारिणी सभा का न केवल पुनर्गठन ही किया अपितु उसे उदयपुर राज्य की सर्वोच्च प्रशासिका महद्राज सभा के द्वारा फाल्गुन कृष्णा पञ्चमी १८२९ वि. (२७ फरवरी १८८३ ई.) को पञ्जीकृत भी करवाया। 1883 ई. में जब परोपकारीणी सभा का निर्माण किया गया तब अधिकांश व्यक्ति मेवाड़ के ही थे। इस सभा का मंत्री कविराज श्यामलदास को बनाया गया एवं प्रधान मेवाड़ के महाराणा को नियुक्त किया गया।

किन्तु परोपकारिणी सभा का वास्तविक कार्य तो स्वामी दयानन्द के देहावसान के पश्चात् ही प्रारम्भ हुआ।

उद्देश्य
--------

स्वीकार पत्र में स्वामीजी ने परोपकारिणी सभा के सम्मुख निम्न लक्ष्य पूर्ति हेतु रखे थे-

(१) वेद और वेदांगादि शास्त्रों के प्रचार अर्थात् उनकी व्याख्या करने कराने, पढऩे पढ़ाने, सुनने सुनाने, छापने छपवाने का कार्य।
(२) वेदोक्त धर्म के उपदेश और शिक्षा अर्थात् उपदेशक मण्डली नियम करके देश-देशान्तर और द्वीप-द्वीपान्तर में भेज कर सत्य के ग्रहण और असत्य को त्याग करना।
(३) आर्यावर्तीय और दीन मनुष्यों के संरक्षण, पोषण और सुशिक्षा का कार्य।

कार्य
-----

परोपकारिणी सभा, गुरुकुल, पुस्तकालय, संग्रहालय आदि चलाती है तथा 'परोपकारी' नामक एक पाक्षिक पत्रिका का प्रकाशित करती है।

सन्दर्भ
-------

1. ↑  "परोपकारिणी सभा". मूल से 24 जुलाई 2019 को पुरालेखित. अभिगमन तिथि 5 अप्रैल 2020.
2. ↑  Dixit, Navin Kumar. *मेवाड़ स्वतन्त्रता आन्दोलन पर राष्ट्रीय विचारधारा का प्रभाव (1857 ई. से 1948 ई. तक)*. AEGAEUM JOURNAL. पृ॰ 5. 1883 ई. में परोपकारीणी सभा का निर्माण किया गया। अधिकांश व्यक्ति मेवाड़ के ही थे। इस सभा का मंत्री कविराज श्यामलदास को बनाया गया एवं प्रधान महाराणा को नियुक्त किया गया। `|title=` में 60 स्थान पर line feed character (मदद)

इन्हें भी देखें
---------------

* आर्य समाज
* स्वामी दयानन्द सरस्वती
* सत्यार्थ प्रकाश
* परोपकारिणी सभा

बाहरी कड़ियाँ
-------------

* **परोपकारिणी सभा** का जालघर
जनरल मोहन सिंह (पगड़ी में), जापानी मेजर फुजिवारा द्वारा पहली भारतीय राष्ट्रीय सेना के नेता का स्वागत, अप्रैल १९४२
फरवरी १९४२ से दिसम्बर १९४२ तक की आजाद हिन्द फौज को **प्रथम आजाद हिन्द फौज** (First Indian National Army (या the First INA)) कहते हैं। इसका संगठन सिंगापुर को जीतने के बाद जापान के समर्थन एवं आर्थिक सहयोग से किया गया था। ४० हजार भारतीय युद्धबन्दियों में से इसमें १२ हजार युद्धबन्दी शामिल थे जो मलाया अभियान में पकड़े गये थे या जिन्होने सिंगापुर में आत्मसमर्पण किया था। इस सेना का नेतृत्व मोहन सिंह के हाथ में था।

सन्दर्भ
-------

1. ↑  Samachar, Asia. "Mohan Singh started Indian National Army". *Asia Samachar* (अंग्रेजी भाषा में). मूल से 4 सितंबर 2019 को पुरालेखित. अभिगमन तिथि २९ मार्च २०२०.सीएस1 रखरखाव: नामालूम भाषा (link)
2. ↑  "President : General Mohan Singh (1952) – AIFB". *AIFB – All India Forward Bloc* (अंग्रेजी भाषा में). मूल से 21 अगस्त 2019 को पुरालेखित. अभिगमन तिथि २९ मार्च २०२०.सीएस1 रखरखाव: नामालूम भाषा (link)

इन्हें भी देखें
---------------

बाहरी कड़ियाँ
-------------
**पी एस जीना** एक भारतीय पेशेवर बास्केटबॉल खिलाड़ी है जो केरल राज्य बिजली बोर्ड और भारतीय राष्ट्रीय महिला टीम के लिए खेलती है। उन्क ज्न्म ९ जनवरी १९९४ को कलपेटा में हुआ था। उन्होंने २००९ में U१६ फीबा एशिया चैम्पियनशिप में अपना पहला अंतरराष्ट्रीय कॉल-अप प्राप्त किया। वह स्पोर्ट्स डिवीज़न के लिए खेलती है और बाद में उन्होंने कृष्णनॉन कॉलेज, कन्नूर और कन्नूर विश्वविद्यालय के लिए कॉलेज बास्केटबॉल खेल खेले। जीना ने २०१२ में मलेशिया में U १८ एफआईएए एशिया चैम्पियनशिप फॉर वुमन में भारत के कनिष्ठ महिला टीम के लीडर के रूप में अपने कैरियर का सर्वश्रेष्ठ प्रदर्शन दिखाया। वह पूरे टूर्नामेंट में चीन के वोंग के.ए. के बाद २०.२ अंक प्रति मैच के साथ दूसरे उच्चतम स्कोरर थी।

जीवनी
-----

उनका जन्म केरल के वायनाड जिले के पंतिप्पोयिऴ बप्पनमल में हुआ था। पालानिऴ्क्कुंकाला स्कारिया जोसेफ और लिज़ी उसके माता-पिता हैं। उनके पति जैक्सन जॉनसन हैं, जो एक चालकुडी मूल के हैं, जो के‍एसबि-एंएन्‍सि में एक खरीद इंजीनियर हैं। उनकी शादी 4 जुलाई, 2020 को हुई थी।

पुरस्कार
--------

२०२०: नेशनल सीनियर बास्केटबॉल टूर्नामेंट - मोस्ट वाल्युवबिऴ प्लेयऱ (सबसे मूल्यवान खिलाड़ी) पुरस्कार

सन्दर्भ
-------

1. 1 2  "അപ്പ്, അപ്പ് ജീന, മൂന്നാം തവണയും ഇന്ത്യൻ നായിക". *Mathrubhumi* (मलयालम में). मूल से 22 मई 2021 को पुरालेखित. अभिगमन तिथि 27 मई 2021.
2. 1 2  "പ്രതീക്ഷയോടെ ; പി എസ് ജീന അനുഭവങ്ങൾ പങ്കുവയ്‌ക്കുന്നു". *Deshabhimani* (मलयालम में).
3. ↑  കാസിം, സിറാജ്. "മോസ്റ്റ് വാല്യുബിള്‍ പ്ലെയര്‍ 'ജീന'". *Mathrubhumi* (मलयालम में).
एयर चीफ मार्शल **निर्मल चंद्र सूरी**, पीवीएसएम, एवीएसएम, वीएम, एडीसी (जन्म 26 जुलाई 1933) भारतीय वायु सेना के 15वें प्रमुख थे जिन्होंने 31 जुलाई 1991 से 31 जुलाई 1993 तक कार्यकाल संभाला था। वह प्रसिद्ध भारतीय राष्ट्रीय मिलिट्री कालेज, देहरादून के पूर्व छात्र भी है। इसके अलावा वह राष्ट्रीय रक्षा अकादमी, पुणे में संयुक्त सेवा विंग के पहले पाठ्यक्रम का एक हिस्सा थे। उन्हें भारतीय वायु सेना में 15 मार्च 1952 को एक लड़ाकू पायलट के रूप में नियुक्त किया गया था।

1965 के भारत-पाकिस्तान युद्ध के दौरान, सूरी को नंबर 20 हॉकर हंटर स्क्वाड्रन से टुकड़ी का नेतृत्व करने के लिए चुना गया था और उन्होंने युद्ध के दौरान कई छंटनी की। 1969 में, उन्हें उनके योगदान और सेवा के प्रति समर्पण के लिए वायु सेना पदक से सम्मानित किया गया।

1971 के युद्ध के दौरान, सूरी ने नंबर 7 हंटर स्क्वाड्रन पर कब्ज़ा किया और उन्होंने इस युद्ध के दौरान कई उड़ाने भरी। उन्हें 1982 में अति विशिष्ट सेवा पदक से सम्मानित किया गया था।

वह 1 अगस्त 1991 को वायु सेना प्रमुख बने और विभिन्न पहलों में महत्वपूर्ण भूमिका निभाई - जिसमें भारतीय वायुसेना में महिला अधिकारियों को शामिल किया जाना। एयर चीफ मार्शल एन सी सूरी 31 जुलाई 1993 को सेवा से सेवानिवृत्त हुए और उनकी जगह एस के कौल ने उनका स्थान लिया।

सन्दर्भ
-------

1. ↑  "NIRMAL CHANDRA SURI PVSM AVSM VM ADC CAS". Indian Air Force official website.
2. ↑  "Nirmal Chandra Suri". मूल से 4 अगस्त 2016 को पुरालेखित. अभिगमन तिथि 15 जनवरी 2023.
3. ↑  Page 50, Where Gallantry is Tradition: Saga of Rashtriya Indian Military College, By Bikram Singh, Sidharth Mishra, Contributor Rashtriya Indian Military College, Published 1997, Allied Publishers, ISBN 81-7023-649-5
एलिजाबेथ बटलर द्वारा बनाया गया चित्र जिसमें जनवरी १८४२ में जलालाबाद के अंग्रेज़ सैन्य अड्डे पर पहुँचने वाले एक मात्र ब्रिटिश विलियम ब्राइडन को दिखाया गया है। काबुल से वापसी की शुरुआत क़रीब १६५०० ब्रिटिश तथा भारतीय सैनिकों और कर्मचारियों ने की थी।
**प्रथम आंग्ल-अफ़ग़ान युद्ध** जिसे प्रथम अफ़ग़ान युद्ध के नाम से भी जाना जाता है, 1839 से 1842 के बीच अफ़ग़ानिस्तान में अंग्रेजों और अफ़ग़ानिस्तान के सैनिकों के बीच लड़ा गया था। इसकी प्रमुख वजह अंग्रज़ों के रूसी साम्राज्य विस्तार की नीति से डर था। आरंभिक जीत के बाद अंग्रेज़ो को भारी क्षति हुई, बाद में सामग्री और सैनिकों के प्रवेश के बाद वे जीत तो गए पर टिक नहीं सके।

पृष्ठभूमि
---------

अफगानिस्तान में रूसियों की बढ़ती उपस्थिति अंग्रेज़ो की चिन्ता का कारण बन रही थी, क्योंकि वे इसके पड़ोसी देश भारत पर कई हिस्सों में राज़ कर रहे थे। अंग्रेज़ो ने अलेक्ज़ेंडर बर्न्स नामक एक जासूस को अफ़गानिस्तान की स्थिति और वहाँ के सैन्य सूचनाओं को इकठ्ठा करने सन् १८३१ में काबुल भेजा। बर्न्स ने एक साल के दौरान कई महत्वपूर्ण भौगोलिक और सामरिक जानकारियाँ इकठ्ठा की और उसकी लिखी किताब मशहूर हो गई। अपने काबुल प्रवास के दौरान उसने वहाँ रूसी गुप्तचरों के बारे में भी ज़िक्र किया जिससे ब्रिटिश शासन को एक नई जानकारी मिली। उसको पुरस्कारों से नवाजा गया। 

पश्चिमी अफ़ग़ानिस्तान में हुए एक ईरानी आक्रमण में हेरात ईरानी साम्राज्य का फ़िर से हिस्सा बन गया और पूर्व में पेशावर पर रणजीत सिंह के सिख साम्राज्य का अधिकार हो गया। इस स्थिति में अफ़ग़ान अमीर दोस्त मुहम्मद ख़ान ने ब्रिटिश साम्राज्य से मदद मांगी पर उन्होंने सहायता न दी। इसके बाद रूसी गुप्तचरों और दूतों के काबुल में होने से अंग्रेज़ों को डर हो गया कि कहीँ रूसी मध्य एशिया के रास्ते अफ़गानिस्तान में दाख़िल हो गए तो उनके भारतीय साम्राज्य बनाने के सपने में रूसी आक्रमण का डर शामिल हो जाएगा। इसकी वजह से उन्होंने अफ़गानिस्तान पर आक्रमण कर दिया।

युद्ध
-----

अंग्रेज़ों ने १८३९ में दक्षिण में क्वेटा से अफ़ग़ानिस्तान में प्रवेश किया। आरंभ में अंग्रेजो ने कांधार, ग़ज़नी तथा काबुल जैसे शहरो पर अधिकार कर लिया। वहाँ पर अंग्रेज़ों ने अफ़गान गद्दी के पूर्व दावेदार शाह शुजा को अमीर घोषित कर दिया जो अब तक कश्मीर और पंजाब में छुपता रहा था। पर वो लोकप्रिय नहीं रहा और अफ़गान लोगों की नज़रों में विदेशी कठपुतली की तरह लगने लगा। 1841 में अफ़ग़ानी लोगो ने काबुल में अंग्रेजो के खिलाफ़ विद्रोह कर दिया। उन्होने ब्रिटिश सैनिकों को मार कर उनके किले को घेर लिया। 1842 के शुरुआत में अंग्रेजो ने आत्म-समर्पण कर दिया। 1842 में उन्हें सुरक्षित बाहर निकलने का रास्ता दे दिया गया। लेकिन जलालाबाद के अंग्रेज़ी ठिकाने पर पहुँचने से पहले अफ़ग़ान आक्रमण से लगभग सभी लोग मर गए और एक व्यक्ति वापस पहुँच सका। इस घटना से ब्रिटिश सेना में डर सा पैदा हो गया। 

१८४२ में ब्रिटिश दुबारा अफ़ग़ानिस्तान में दाखिल हुए लेकिन अपनी जीत सुनिश्चित करने के बाद लौट गए।

1878 में अंग्रेज़ो ने पुनः चढ़ाई की जो द्वितीय आंग्ल-अफ़ग़ान युद्ध के नाम से जाना गया।

इन्हें भी देखें
---------------

* आंग्ल-अफ़ग़ान युद्ध
* अफ़ग़ानिस्तान के युद्ध
पीएफसेंस (pfSense) एक ओपन सोर्स फ़ायरवॉल तथा राऊटर सॉफ्टवेयर है| पीएफ सेंस को किसी भी कंप्यूटर पर स्थापित करके , उस कंप्यूटर को राऊटर या फ़ायरवॉल में परिवर्तित किया जा सकता है | यह अपने आप में एक पूर्ण ऑपरेटिंग सिस्टम है| इसे वर्चुअल मशीन जैसे की वर्चुअल बॉक्स पर भी स्थापित किया जा सकता है | पीएफसेंस को आम तौर पर पेरिमीटर फ़ायरवॉल, राऊटर, वायरलेस एक्सेस पॉइंट, डीएचसीपी सर्वर, तथा वीपीएन एन्डपॉइंट के रूप में इस्तेमाल में लाया जाता है | पीएफसेंस में थर्ड पार्टी पैकेज जैसे की स्क्विड, स्नोर्ट इत्यादि को स्थापित किया जा सकता है | पीएफसेंस, लिनक्स के "फ्री बी एस डी" डिस्ट्रीब्यूशन पर आधारित है, परन्तु पीएफसेंस हेतु फ्री बी एस डी की जानकारी होना कदापि आवश्यक नहीं है | विशेष रूप से राऊटर या फ़ायरवॉल हेतु अनुकूलित हार्डवेयर पर भी इसकी स्थापना की जा सकती है | इसकी स्थापना के पश्चात इसका नियंत्रण इसमें सम्मिलित "वेब जी यू आई" (web GUI) या फिर "एस एस एच" (SSH) द्वारा की जा सकती है |
पीएफसेंस, m0n0wall प्रोजेक्ट की एक शाखा (fork) है| पीएफसेंस प्रोजेक्ट वर्ष 2004 में प्रारंभ किया गया था|

1. ↑  "pfSense moves to Apache License". मूल से 9 जुलाई 2017 को पुरालेखित. अभिगमन तिथि 15 June 2016.
नवंबर 2013 में P5+1 राष्ट्रों के विदेश मंत्री, विदेशी मामलों के लिए यूरोपीय संघ के उच्च प्रतिनिधि, और ईरानी विदेश मंत्री, जब संयुक्त कार्य योजना, जो कि ईरानी परमाणु कार्यक्रम पर एक अंतरिम समझौता था, जिनेवा (स्विट्जरलैंड) में अपनाया गया था।
फ्रांस, जर्मनी, यूरोपीय संघ, ईरान, यूनाइटेड किंगडम और संयुक्त राज्य अमेरिका के विदेश मामलों के मंत्रियों के साथ-साथ चीनी और रूसी राजनयिकों ने 2 अप्रैल 2015 को लुसाने में ईरान परमाणु समझौते की घोषणा की। यह ढांचा सौदा अंतिम समझौते के लिए आधार बना, जिस पर संयुक्त व्यापक कार्य योजना के नाम से 15 जुलाई 2015 को सहमति बनी।
**P5+1** संयुक्त राष्ट्र सुरक्षा परिषद के पांच स्थायी सदस्यों (P5) अर्थात् चीन, फ्रांस, रूस, यूनाइटेड किंगडम और संयुक्त राज्य अमेरिका; और जर्मनी को संदर्भित करता है। P5+1 को अक्सर यूरोपीय देशों द्वारा E3+3 के रूप में जाना जाता है। यह छह विश्व शक्तियों का एक समूह है, जो 2006 में, ईरान के साथ उसके परमाणु कार्यक्रम के संबंध में राजनयिक प्रयासों में शामिल हुआ था।

सन्दर्भ
-------

1. ↑   (17 January 2014) E3/EU +3 nuclear negotiations with Iran: Terms of the agreement on a Joint Plan of Action, including measures to be undertaken by the European Union. European Union. (Report). Retrieved 21 May 2016. "संग्रहीत प्रति". मूल से पुरालेखित 27 जनवरी 2018. अभिगमन तिथि 7 जनवरी 2020.सीएस1 रखरखाव: BOT: original-url status unknown (link)